hy en en en hy hy hy hy hy hy hy en en hy en hy hy hy hy hy hy hy hy hy en es id hy hy hy nl hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy en hy en hy en hy en hy en hy en hy hy hy en hy en hy hy hy hy hy hy hy en en hy hy hy hy
Ոչ վարակիչ հիվանդությունները լուրջ մարտահրավեր է Հայաստանում - BlogNews.am
event_note18:36 , 7 հունիս 2016 visibility 1032 commentմեկնաբանել
Առողջապահության համաշխարհային կազմակերպության վիճակագրության համաձայն` աշխարհում բնակչության հիվանդացության և մահացության հիմնական պատճառը ոչ վարակիչ հիվանդություններն (ՈՎՀ) են: Մասնավորապես` արյան շրջանառության համակարգի հիվանդությունները, չարորակ նորագոյացությունները, շաքարային դիաբետը, թոքերի շնչարգելություն առաջացնող քրոնիկ հիվանդությունները, հոգեկան հիվանդությունները, վնասվածքները, թունավորումները և այլն:
Ոչ վարակիչ հիվանդություններից  յուրաքանչյուր տարի աշխարհում մահանում է ավելի քան 40 միլիոն մարդ։ Եվրոպական տարածաշրջանում ՈՎՀ-երը կազմում են բոլոր մահերի շուրջ 86%-ը և  հիվանդացության բեռի 77%-ը, ինչը դարձել է ահագնացող մարտահրավեր` առողջապահական համակարգերի, երկրների տնտեսական զարգացման և ազգաբնակչության զգալի մասի բարեկեցության համար: Դրանք նաև վաղաժամ մահվան հիմնական պատճառն են։ Ինչպես ամբողջ աշխարհում, Հայաստանում նմանատիպ ՈՎՀ-ները մեծ բեռ են առողջապահական համակարգի համար:
Այս որոշումները կենսագործելու նպատակով ՀՀ առողջապահության նախարարությունը 2015թ. իրագործել է  հանրությանն արդեն իսկ հայտնի մի շարք ծրագրեր։ Առողջության առաջնային պահպանման օղակում 2015թ. հունվարի 1-ից իրականացվում են  սկրինինգային ծրագրեր՝ ուղղված արգանդի վզիկի քաղցկեղի, զարկերակային գերճնշման, շաքարային դիաբետի վաղ հայտնաբերմանը, ինչպես նաև սոցիալական փաթեթի շահառուների տարեկան կանխարգելիչ բժշկական քննություններ:
ՀՀ ԱՆ աշխատակազմի բժշկական օգնության քաղաքականության վարչության պետ Ծաղիկ Վարդանյանը և արտահիվանդանոցային  բժշկական օգնության քաղաքականության բաժնի պետ Ռուզաննա Յուզբաշյանը ներկայացրեցին հիշատակված ծրագրերի արդյունքները։ Մասնավորապես նշվեց, որ Սրտի անհետաձգելի վիրահատությունների ծրագրի շրջանակում 2015թ. Բժշկական օգնություն է ստացել 1516, իսկ 2016թ.` 706 քաղաքացի։ 642 հազար հետազոտություն է իրականացվել սկրինինգային ծրագրերի շրջանակներում։ Թե՛ այս, թե՛ սոցիալական փաթեթի շահառուների տարեկան կանխարգելիչ բժշկական քննությունների արդյունքների վերլուծության արդյունքում կմշակվեն  թիրախային նոր ծրագրեր։
«Մենք անմասն չենք կարող լինել աշխարհում իրականացվող առողջապահական ծրագրերից։ «ՈՎՀ կանխարգելան և հսկողության գործողությունների գլոբալ ծրագրով» նախատեսվում է մինչև 2025թ-ը 25% կրճատել ՈՎՀ առանձին ելքերի ցուցանիշները, որի համար պահանջվում է բազմամակարդակային, բազմակողմանի մոտեցում ՈՎՀ կանխարգելման և վերահսկման գործընթացում»,-նշեց Ծաղիկ Վարդանյանը։ Նա տեղեկացրեց, որ ԱՀԿ բոլոր անդամ-երկրների համար ՈՎՀ դեմ պայքարի համատեքստում սահմանվել է առաջնահերթ 9 կամավոր գլոբալ նպատակ և այդ  նպատակներին հասնելու 25 ցուցանիշ։
Հայաստանի Հանրապետության կառավարության 2016 թվականի փետրվարի  4-ի թիվ 4 արձանագրային որոշմամբ հաստատվել է «Առավել տարածված ոչ վարակիչ հիվանդությունների դեմ պայքարի 2016-2020 թվականների ծրագրին հավանություն տալու մասին» փաստաթուղթը, որն արտացոլում է  նշված 9 կամավոր գլոբալ նպատակները և դրանց հասնելու 25 ցուցանիշները:
Նշվել է, որ Հայաստանում մեկնարկել է  ԱՀԿ STEPS ռիսկի գործոնների հետազոտությունը, որն իրականացվում է երեք փուլով` վարքագծային, ֆիզիկալ չափումներ և կենսաքիմիական չափումներ: Այն ներառում է հանրապետության ողջ աշխարհագրությունը, ընդգրկվում է չափահաս բնակչությունը: Ընտրանքը` շուրջ 3000: Այս գործիքն արդեն իսկ կիրառվել է ԱՀԿ շուրջ 100 անդամ պետություններում:
Այն ակնկալում է առավել ճշգրիտ տվյալների հավաքագրում և բնակչության շրջանում ՈՎՀ զարգացման ռիսկի գործոնների տարածվածության ուսումնասիրություն։ STEPS ռիսկի գործոնների հետազոտության արդյունքները  հիմք կհանդիսանան ռազմավարական փաստաթղթերի մշակման և ծրագրերի իրականացման համար:
ՈՎՀ դեմ պայքարում կարևորվեց միջգերատեսչական համագործակցությունը։  Պակաս կարևոր չէ նաև ռիսկի հիմնական վարքագծային գործոնների`  ծխախոտի օգտագործման, ալկոհոլի չարաշահման, անառողջ սննդակարգի և ֆիզիկական պասիվության հնարավորինս կրճատումը:
ՀՀ ԱՆ «Ակադեմիկոս Ս.Ավդալբեկյանի անվան Առողջապահության ազգային ինստիտուտի» Առողջապահության տեղեկատվական վերլուծական կենտրոնի ղեկավար Դիանա Անդրեասյանը ուշագրավ տվյալներ ներկայացրեց ոչ վարակիչ հիվանդությունների տարածվածության, մահացության և դրանց զարգացման ռիսկի գործոնների վերաբերյալ։
ՀՀ ԱՆ Հիվանդությունների վերահսկման և կանխարգելման ազգային կենտրոնի ոչ վարակիչ հիվանդությունների և ներհիվանդանոցային վարակների համաճարակաբանության բաժնի պետ  Ռոմելլա Աբովյանն էլ խոսեց առողջ ապրելակերպի ներդրման ուղղությամբ իրականացվող ծրագրերի մասին։
Կայքում տեղ գտած մտքերն ու տեսակետները հեղինակի սեփականությունն են և կարող են չհամընկնել BlogNews.am-ի խմբագրության տեսակետների հետ:
Ի՞նչ գործ ունես երկրի ղեկավարի պաշտոնին, եթե Ալիևը պետք է քարտեզ ցույց տա. Տիգրան Վարդանյան (Video)
00:12 , 27 սեպտեմբեր
29800ք կիլոմետրով Հայաստանն ի՞նչ սահմաններ է ենթադրում. ներկայացնում է քարտեզագիրը (Video)
Տեսաֆիլմի պրեմիերա․ 44օրյա պատերազմ վավերագրողները. Զինուժ
Կտրուկ շրջադարձ՝ նախկին արտգործնախարարի կյանքում
Armenian info visibility 2141
Ո՞վ է խանգարում ՔՊ-ին ու Նիկոլին՝ հետևելու Լևոն Տեր-Պետրոյսանի բարի օրինակին ու հեռանալ՝ ...
Armenian info visibility 1824
ՀԱՊԿ-ի մասին մի կարևոր միֆ էլ ցրվեց
Armenian info visibility 1010
Անախորժ իրավիճակներից խուսափելու համար Եռաբլուր չգնացինք. Աղազարյան (Video)
Եռաբլուրն այսօր՝ 44-օրյա պատերազմի 2-րդ տարելիցին (Video)
Հայտնաբերվել է սեպտեմբերի 14-ից անհայտ կորած համարվող շարքային Սամվել Գրիգորիի Անթանյանը․ ...
Բաքվի բռնապետսկան վարչախմբի հետ ինչ-որ թուղթ ստորագրելով «փրկվելը» կեղծ և վտանգավոր ...
Vardan Voskanyan visibility 376
Բաքոյան Ռուստամը կոծկել է Նիկոլի վախերը
Armenian info visibility 344
Օդի ջերմաստիճանը աստիճանաբար կբարձրանա 4-6 աստիճանով
Հիմա հասկանո՞ւմ եք, թե ինչն է պատճառը, որ հանրության մի մասը դիմադրում է պատվաստմանն ու դիմակահանդեսին
«Ուժեղ» տղերքն են. 4 հոգով զոհված հայ զինվորի քրոջն են բերման ենթարկում
BlogNews.am-ում ներկայացված են հայտնի և սկսնակ բլոգերների, ինչպես նաև սոցիալական ցանցերի ակտիվ օգտատերերի ամենասուր գրառումները հանրության հետաքրքրության շրջանակներում գտնվող բոլոր թեմաներով: Կայքում տեղ գտած նյութերը չեն խմբագրվում և չեն փոփոխվում՝ հեղինակների իրավունքները չխախտելու նկատառումներից ելնելով:
location_on Հայաստան, 0009 Երևան, Թամանյան 2, բն 12
© 2022 Blognews.am. Բոլոր իրավունքները պաշտպանված են: